open-index/open-wikipedia-markdown huggingface dataset:
Μποζικάς Κορινθίας

Ο **Μποζικάς** είναι χωριό και κοινότητα του δήμου Σικυωνίων στον νομό Κορινθίας. Βρίσκεται 12 χιλιόμετρα βόρεια από την Νεμέα και 16 χιλιόμετρα νοτιοδυτικά από το Κιάτο. Σύμφωνα με την απογραφή του 2011, το χωριό έχει συνολικά 249 κατοίκους. Το κόκκινο κρασί Αγιωργίτικο παράγεται στην περιοχή αλλά και ποσότητες ελαιολάδου.

## Προσωπικότητες
Από τον Μποζικά Κορινθίας κατάγεται ο Κωνσταντίνος Σ. Βουδούρη, καθηγητής Υδρογεωλογίας στο Τμήμα Γεωλογίας του Αριστοτελείου Πανεπιστημίου Θεσσαλονίκης. Τα ερευνητικά του ενδιαφέροντα περιλαμβάνουν την υδρογεωλογία, τη διαχείριση και προστασία υπόγειων υδάτων, την τρωτότητα υδροφορέων και ζητήματα ποιότητας νερού. Έχει συγγράψει πλήθος επιστημονικών εργασιών και συμμετέχει ενεργά σε ερευνητικά προγράμματα σχετικά με την προστασία των υδατικών πόρων.

## Παραπομπές


Κατηγορία:Χωριά της περιφερειακής ενότητας Κορινθίας
Κατηγορία:Δήμος Σικυωνίων
Ασπρόκαμπος Σικυωνίων Κορινθίας

:*Για τον οικισμό με ίδιο όνομα στην Κορινθία, δείτε: [[Ασπρόκαμπος Λουτρακίου Κορινθίας]]*

Ο **Ασπρόκαμπος** είναι χωριό και κοινότητα του δήμου Σικυωνίων στον νομό Κορινθίας. Βρίσκεται 8 χιλιόμετρα βορειοαντολικά από την λίμνη Στυμφαλία, 11 χιλιόμετρα βορειοδυτικά από την Νεμέα και 22 χιλιόμετρα νοτιοδυτικά από το Κιάτο. Σύμφωνα με την απογραφή του 2011, το χωριό έχει συνολικά 211 κατοίκους.

## Ιστορικό διοικητικών  μεταβολών Ασπρόκαμπου
Ο Ασπόκαμπος είχε, όπως και πολλές άλλες περιοχές της Ελλάδας, αξιόλογες διοικητικές μεταβολές κατά τον 19ο, 20ό και 21ο αιώνα, που είναι συνοπτικά οι εξής:

### Ασπρόκαμπος (Αργολίδος και Κορινθίας)
* ΦΕΚ 19Α - 07/06/1834 
* Ο οικισμός προσαρτάται στο δήμο Στυμφαλίας

### Ασπρόκαμπος (Κορινθίας)
* ΦΕΚ 136Α - 08/07/1899 
* Ο οικισμός αποσπάστηκε στο νομό Κορινθίας από το νομό Αργολίδος και Κορινθίας

### Ασπρόκαμπος (Αργολίδος και Κορινθίας)
* ΦΕΚ 282Α - 04/12/1909 
* Ο οικισμός αποσπάστηκε στο νομό Αργολίδος και Κορινθίας από το νομό Κορινθίας
* ΦΕΚ 262Α - 31/08/1912 
* Ο οικισμός αποσπάται από το δήμο Στυμφαλίας και ορίζεται έδρα της κοινότητας Ασπροκάμπου

### Ασπρόκαμπος (Κορινθίας)
* ΦΕΚ 105Α - 29/04/1949 
* Ο οικισμός αποσπάται από το νομό Αργολίδος και Κορινθίας και υπάγεται στο νομό Κορινθίας
* ΦΕΚ 244Α - 04/12/1997 
* Ο οικισμός αποσπάται από την κοινότητα Ασπροκάμπου και προσαρτάται στο δήμο Στυμφαλίας
* ΦΕΚ 87Α - 07/06/2010 
* Ο οικισμός αποσπάται από το δήμο Στυμφαλίας και προσαρτάται στο δήμο Σικυωνίων

## Διατελέσαντες πρόεδροι Κοινότητας Ασπροκάμπου

## Προσωπικότητες
* Φιλιώ Πυργάκη (1939 - 2021), Ελληνίδα τραγουδίστρια παραδοσιακής και δημοτικής μουσικής.
* Γιάννης Ποττάκης (1939 - 2015) Έλληνας δικηγόρος και πολιτικόςο οποίος διετέλεσε βουλευτής και υπουργός.

## Παραπομπές


Κατηγορία:Χωριά της περιφερειακής ενότητας Κορινθίας
Κατηγορία:Δήμος Σικυωνίων
Φελλί Γρεβενών

Το **Φελλί**  είναι ορεινό χωριό της περιφερειακής ενότητας Γρεβενών σε υψόμετρο 630 μέτρα.

## Γεωγραφικά - ιστορικά στοιχεία
Το Φελλί βρίσκεται δυτικά του Αλιάκμονα και νότια του Βενέτικου, πολύ κοντά στο σημείο που οι δύο ποταμοί ενώνονται. Απέχει 18,5 χλμ. νοτιοδυτικά από τα Γρεβενά. Σύμφωνα με την τοπική παράδοση η θέση του χωριού ήταν πάντα η ίδια και χωρίς αλλαγές στη σύσταση του πληθυσμού του. Μετά την απελευθέρωση και την ανταλλαγή πληθυσμών εγκαταστάθηκαν κάποιες οικογένειες προσφύγων από τη Μικρά Ασία. Την περίοδο της τουρκοκρατίας υπήρξε τσιφλίκι Τούρκων μπέηδων. Στον Κώδικα της Ζάβορδας αναφέρεται με την ονομασία *Φιλή* ή *Φυλή* και αρκετοί κάτοικοί του καταγράφονται ως αφιερωτές  της Ιεράς Μονής Αγίου Νικάνορος ή Ζάβορδας τόσο την περίοδο 1534 έως 1692 (Α΄ Γραφή) όσο και 1692 και μετά (Β΄Γραφή). Νότια του χωριού υπάρχει μικρή λιμνούλα για πικνίκ και ψάρεμα και στα νοτιοδυτικά, στον δρόμο προς Αγίους Θεοδώρους, το Κατάστημα Κράτησης Γρεβενών.

## Ονομασία - διοικητικά στοιχεία
Η παλιά ονομασία του, από την εποχή της τουρκοκρατίας, ήταν *Φιλί* και με το όνομα αυτό αναφέρεται το 1918 στο ΦΕΚ 260Α-31/12/1918 να ορίζεται έδρα την ομώνυμης κοινότητας που τότε ανήκε στο νομό Κοζάνης. Μετονομάστηκε σε Φελλί το 1949 με το ΦΕΚ 351Α - 19/12/1949 και το 1964 με το ΦΕΚ 185Α - 30/10/1964 προσαρτάται στο δήμο Γρεβενών. Σύμφωνα με την τοπική παράδοση το όνομα προέρχεται από τη Φίλα που υπήρξε μια από τις γυναίκες του Φίλιππου Β΄ βασιλιά της Μακεδονίας. Το χωριό σύμφωνα με το σχέδιο Καλλικράτης, μαζί με το Ελευθεροχώρι αποτελούν την τοπική κοινότητα Φελλίου που ανήκει στη δημοτική ενότητα Γρεβενών του Δήμου Γρεβενών και σύμφωνα με την απογραφή 2011 ως κοινότητα έχει πληθυσμό 1.094 κατοίκους, ενώ ως οικισμός 1.039.

## Παραπομπές


Κατηγορία:Δήμος Γρεβενών
Φελλί
Σκοτεινή Αργολίδας

Η **Σκοτεινή** είναι ορεινό χωριό της Αργολίδας. Βρίσκεται σε υψόμετρο 690 μέτρων σε μία μικρή κοιλάδα στις πλαγιές του όρους Ολίγυρτου και Τραχύ. Σύμφωνα με την απογραφή του 2021 έχει 267 μόνιμους κατοίκους.
μικρογραφία|Η οικόσιτη γίδα «αγελάδα του φτωχού» (κόρμπα)

Η Σκοτεινή ήταν η έδρα του Καποδιστριακού Δήμου Αλέας ενώ πλέον αποτελεί τμήμα της ομώνυμης δημοτικής ενότητας του δήμου Άργους - Μυκηνών. Είναι η έδρα και μοναδικός οικισμός της κοινότητας Σκοτεινής. Παλιότερα διέθετε αστυνομικό τμήμα ενώ σήμερα λειτουργεί το μοναδικό δημοτικό σχολείο της δημοτικής ενότητας. Οι κάτοικοι ασχολούνται κυρίως με την κτηνοτροφία και την αμπελουργία.

Κοντά στο χωριό βρίσκονται οι οικισμοί Κανδήλα, Άγιος Νικόλαος, Αλέα, Στυμφαλία και Ψάρι. 

## Πληθυσμός

## Παραπομπές


Κατηγορία:Χωριά της περιφερειακής ενότητας Αργολίδας
Κατηγορία:Δήμος Άργους - Μυκηνών
Τιτσιάνα Φερράριο

Η **Τιτσιάνα Φερράριο** (ιταλικά: Tiziana Ferrario, γενν. Μιλάνο, 3 Σεπτεμβρίου 1957) είναι Ιταλίδα δημοσιογράφος και τηλεοπτική παρουσιάστρια.

Ενεργή από τις αρχές της δεκαετίας του '80, ήταν ένας από τους κύριους παρουσιαστές του ειδησεογραφικού προγράμματος της ιταλικής δημόσιας τηλεόρασης Rai1, αφού διεξήγαγε τις μεγάλες εκδόσεις για πολύ καιρό.

Είναι δημοσιογράφος θεμάτων της εξωτερικής πολιτικής, έχει καλύψει ανθρωπιστικές και διεθνείς κρίσεις, όπως αυτές στο Αφγανιστάν, στη Μέση Ανατολή, στο Ιράκ, στη Νοτιοανατολική Ασία, στην Αφρική μεταξύ βόρειας Ουγκάντας και Νταρφούρ.

Η Φερράριο ονομάστηκε Ιππότης του Τάγματος της Αξίας της Ιταλικής Δημοκρατίας το 2003 από τον Πρόεδρο της Δημοκρατίας Κάρλο Ατσέγκλιο Τσιάμπι, για την πολιτική της δέσμευση ως δημοσιογράφος που στάλθηκε σε εμπόλεμες περιοχές.

## Εξωτερικοί σύνδεσμοι
*Η Τιτσιάνα Φερράριο στον ιστότοπο της Rai.it

Κατηγορία:Ιταλοί δημοσιογράφοι
Διεθνής αναγνώριση του Κράτους της Παλαιστίνης

μικρογραφία|δεξιά|400px|alt=|Χώρες που έχουν αναγνωρίσει το Κράτος της Παλαιστίνης
Σήμερα (2025) συνολικά 157-158 ανεξάρτητα κράτη μέλη του ΟΗΕ (το 82% των κρατών μελών του ΟΗΕ) και 2 μη μέλη (Δυτική Σαχάρα και Βατικανό) αναγνωρίζουν την ανεξαρτησία του Κράτους της Παλαιστίνης. Οι χώρες αυτές, χρονολογικά είναι:

## Κατάλογος

*αμφισβητούν ή δεν επιβεβαιώνουν πρόσφατα την αναγνώριση (σύμφωνα με το πρακτορείο AFP)  

Στις 12 Σεπτεμβρίου 2025 εγκρίθηκε με 142 ψήφους υπέρ η διακήρυξη του ΟΗΕ για ειρηνική διευθέτηση του ζητήματος και λύση δύο κρατών. Οι εξής χώρες καταψήφισαν: Αργεντινή, Ουγγαρία, Ισραήλ, Μικρονησία, Ναουρού, Παλάου, Παπούα-Νέα Γουινέα, Παραγουάη, Τόνγκα, ΗΠΑ.

;
;Κράτη που δεν είναι μέλη των Ηνωμένων Εθνών

## Παραπομπές


Κατηγορία:Κράτος της Παλαιστίνης
Συμμετοχή της Νέας Ζηλανδίας στους Θερινούς Ολυμπιακούς Αγώνες 2016

Η **[[Νέα Ζηλανδία]]** συμμετείχε στους '''Θερινούς Ολυμπιακούς Αγώνες 2016''' στο Ρίο ντε Τζανέιρο από τις 5 έως τις 21 Αυγούστου 2016. Ήταν η 23η εμφάνιση της χώρας σε αυτή τη διοργάνωση, καθώς συμμετέχει από το 1920 χωρίς απουσία από τότε.

18 μετάλλια ήταν η συγκομιδή της χώρας σε αυτούς τους Ολυμπιακούς Αγώνες, συμπεριλαμβανομένων 4 χρυσών, 9 αργυρών και 5 χάλκινων. Δύο χρυσά μετάλλια κατακτήθηκαν στην κωπηλασία, και από ένα στο κανό και στην ιστιοπλοΐα. Στον στίβο τα μετάλλια ήταν 4, ενώ ένα αργυρό μετάλλιο κατακτήθηκε στην ποδηλασία, στο γκολφ, στη σκοποβολή και στο ράγκμπι.

## Παραπομπές


Νέα Ζηλανδία
Κατηγορία:Αθλητισμός στη Νέα Ζηλανδία
Mundo Deportivo

Η ***Mundo Deportivo*** (σημαίνει *Πλανήτης των Αθλημάτων* στα ελληνικά) είναι ισπανική πανεθνική καθημερινή αθλητική εφημερίδα που εκδίδεται στη Βαρκελώνη.

## Ιστορία και προφίλ
Η *Mundo Deportivo* δημοσιεύθηκε για πρώτη φορά την 1η Φεβρουαρίου 1906, ως εβδομαδιαία εφημερίδα και από το 1929 ως καθημερινή. Είναι η παλαιότερη αθλητική εφημερίδα που κυκλοφορεί ακόμη στην Ισπανία και η δεύτερη στην Ευρώπη, μετά την ιταλική *[[La Gazzetta dello Sport]]* που ιδρύθηκε το 1896. 

Δημοσιεύεται στη Βαρκελώνη και ανήκει στη *Grupo Godó*. Η εταιρεία κατέχει επίσης τη *[[La Vanguardia]]*. 

Η *Mundo Deportive* επικεντρώνεται πρωτίστως στις επιδόσεις της Μπρταλόνα, αλλά καλύπτει, μεταξύ άλλων, το ισπανικό πρωτάθλημα καλαθοσφαίρισης (ACB), το Παγκόσμιο πρωτάθλημα μοτοσικλέτας και τη Φόρμουλα 1. 

Τόσο η *Mundo Deportivo όσο* και η *[[Sport (ισπανική εφημερίδα)|Sport]]* είναι οι κυριότερες πηγές αθλητικών ειδήσεων στην Καταλονία. 

## Παραπομπές


## Εξωτερικοί σύνδεσμοι
* Επίσημος ιστότοπος 

Κατηγορία:Αθλητικές εφημερίδες
Κατηγορία:Εφημερίδες με τόπο έκδοσης την Ισπανία
Κατηγορία:Εφημερίδες στην ισπανική γλώσσα
Νιόβη του Φορωνέα

Η **Νιόβη** κόρη του Φορωνέα και της Νύμφης Τηλεδίκης, ήταν η πρώτη θνητή που αγάπησε ο Δίας και μητέρα εξ αυτού του Άργου, του Πελασγού.

Κατά παραλλαγή του μύθου, ήταν μητέρα του Φορωνέα εκ της μετά του ποταμού Ινάχου ενώσεώς της και αδελφή του Άπιου εξ ου η Πελοπόννησος ονομαζόταν και Απία.

## Παραπομπές


Νιοβη
Sport (ισπανική εφημερίδα)

Η ***Sport*** είναι ισπανική καθημερινή αθλητική εφημερίδα με έδρα τη Βαρκελώνη, στην Καταλονία της Ισπανίας. 

## Ιστορία και προφίλ
Ιδρύθηκε το 1979 και ανήκει στη *Grupo Zeta*, η οποία εκδίδει επίσης την *[[El Periódico de Catalunya]]*. 

Ιδεολογικά, ορίζει τον εαυτό της ως την εφημερίδα των υποστηρικτών της Μπαρτσελόνα, με το σλόγκαν της «Semper amb el Barça» (*πάντοτε με τη Μπάρτσα* στα καταλανικά) και επικεντρώνεται κυρίως σε αναγνώστες της Καταλονίας, παρά το γεγονός ότι εκδίδεται στα ισπανικά. Καλύπτει επίσης την Εσπανιόλ και γενικά το καταλανικό και ισπανικό ποδόσφαιρο, καθώς και άλλα αθλήματα, κυρίως καλαθοσφαίριση, μηχανοκίνητο αθλητισμό, ποδηλασία, χειροσφαίριση και αντισφαίριση. 

## Παραπομπές


## Εξωτερικοί σύνδεσμοι
* Επίσημος ιστότοπος 

Κατηγορία:Αθλητικές εφημερίδες
Κατηγορία:Εφημερίδες με τόπο έκδοσης την Καταλονία
Μόρφη Κοζάνης

Η **Μόρφη** είναι χωριό και κοινότητα του δήμου Βοΐου στον νομό Κοζάνης. Πριν από τη μεταρρύθμιση της τοπικής αυτοδιοίκησης το 2011 ήταν μέρος του πρώην δήμου Τσοτυλίου, του οποίου ήταν δημοτική περιφέρεια. Σύμφωνα με την απογραφή του 2011, το χωριό αριθμούσε 74 κατοίκους.

## Παραπομπές


Κατηγορία:Δήμος Βοΐου
Κατηγορία:Χωριά της περιφερειακής ενότητας Κοζάνης
Κουρούνα Γρεβενών

Η **Κουρούνα** είναι ορεινός ακατοίκητος οικισμός των Φιλιππαίων στην περιφερειακή ενότητα Γρεβενών σε υψόμετρο 1.380 μέτρων. Βρίσκεται περίπου 2 χλμ. βόρεια των Φιλιππαίων και απέχει 34,5 χλμ. δυτικά από τα Γρεβενά. Είναι κτισμένος μέσα στο Εθνικό Πάρκο Βόρειας Πίνδου και είναι εποχιακά κατοικήσιμος. Ως οικισμός αναφέρεται επίσημα για πρώτη φορά το 1971 να ανήκει στην τότε κοινότητα Φιλιππαίων. Μαζί με τους Φιλιππαίους και την Αετιά αποτελούν την τοπική κοινότητα Φιλιππαίων που ανήκει στην δημοτική ενότητα Φιλιππαίων του δήμου Γρεβενών.

## Παραπομπές


Κατηγορία:Δήμος Γρεβενών
Κουρούνα
Νίκος Κέττηρος

Ο **Νίκος Κέττηρος** (Λάρνακα, 25 Νοεμβρίου 1974) είναι Ελληνοκύπριος πολιτικός. Από το 2016 είναι βουλευτής στην Εκλογική Περιφέρεια Αμμοχώστου εκλεγμένος με το ΑΚΕΛ.

## Βιογραφικά στοιχεία
Ο Νίκος Κέττηρος γεννήθηκε στη Λάρνακα στις 25 Νοεμβρίου 1974. Κατάγεται από τη Λύση. Μεγάλωσε στο Κίτι. Ομιλεί πέρα από την ελληνική και την αγγλική γλώσσα. Σπούδασε δημοσιογραφία και δημόσιες σχέσεις στο Ευρωπαϊκό Πανεπιστήμιο Κύπρου. Επιπλέον, φοίτησε στο Πανεπιστήμιο Πατρών σε σπουδές στον Ελληνικό Πολιτισμό.

Πριν την εκλογή της ως βουλευτής, εργαζόταν ως δημοσιογράφος. Από το 1995 έως το 2009 εργάστηκε σε διάφορους τηλεοπτικούς σταθμούς (Ο Λόγος, Mega, ΑΝΤ1, Plus TV). Τον Μάιο του 2009 ξεκίνησε να εργάζεται ως δημοσιογράφος στο ΡΙΚ. Στη διάρκεια της καριέρας του συμμετείχε σε αποστολές στο εξωτερικό, καλύπτοντας δημοσιογραφικά σημαντικά ιστορικά γεγονότα. 

Είναι νυμφευμένος με την Δήμητρα Νικολέττη και έχει 2 κόρες. Κατοικεί στη Δρομολαξιά.

## Πολιτική διαδρομή
Από το 2012 είναι μέλος της Επαρχιακής Επιτροπής του ΑΚΕΛ Αμμοχώστου και μέλος της Κεντρική Επιτροπής του ΑΚΕΛ από το 2015.

Στις βουλευτικές εκλογές του 2016 εκλέχτηκε για πρώτη φορά βουλευτής στην Εκλογική Περιφέρεια Αμμοχώστου με το ΑΚΕΛ για την ΙΑ΄ Κοινοβουλευτική Περίοδο. 

Ως βουλευτής, είναι μέλος της Κοινοβουλευτικής Επιτροπής Γεωργίας και Φυσικών Πόρων, της Κοινοβουλευτικής Επιτροπής Νομικών, της Κοινοβουλευτικής Επιτροπής Περιβάλλοντος και της Κοινοβουλευτικής Επιτροπής Προσφύγων-Εγκλωβισμένων-Αγνοουμένων-Παθόντων.

Επανεκλέγηκε στις βουλευτικές εκλογές του 2021 για την ΙΒ΄ Κοινοβουλευτική Περίοδο.

## Παραπομπές

## Πηγές
*
*
*

Κατηγορία:Βουλευτές εκλεγμένοι με το ΑΚΕΛ
Κατηγορία:Βουλευτές Αμμοχώστου
Κατηγορία:Κύπριοι δημοσιογράφοι
Κατηγορία:Απόφοιτοι του Πανεπιστημίου Πατρών
Κατηγορία:Βουλευτές ΙΑ΄ Κοινοβουλευτικής Περιόδου (Κύπρος)
Κατηγορία:Βουλευτές ΙΒ΄ Κοινοβουλευτικής Περιόδου (Κύπρος)
Κουκλιοί Ιωαννίνων

Οι **Κουκλιοί** είναι οικισμός της Ηπείρου στην Περιφερειακή Ενότητα Ιωαννίνων.

## Γενικά στοιχεία
Οι Κουκλιοί βρίσκονται στις δυτικές πλαγιές του όρους Κασιδιάρης σε υψόμετρο 420 μέτρα ενώ απέχουν περίπου 15 χλμ. ΝΔ. από το Καλπάκι (έδρα του δήμου) και 44 χλμ. ΒΔ. από τα Ιωάννινα.  Κάθε χρόνο γίνεται το πανηγύρι των Αγίων Αναργύρων, της εκκλησίας του χωριού, την 1 Ιουλίου. Επίσης κάθε χρόνο στις 11 ή 13 Αυγούστου γίνεται η γιορτή Καλαμποκιού στο γήπεδο ποδοσφαίρου του χωριού.

Αναφέρονται επίσημα το 1919, μετά την απελευθέρωση, στο ΦΕΚ 184Α - 19/08/1919, γραμμένοι ως *Κοκλιούς*, να ορίζονται έδρα της ομώνυμης νεοϊδρυθείσας κοινότητας. Το 1940 Το όνομα του οικισμού διορθώθηκε σε *Κοκλιοί* και το 1962 σε Κουκλιοί. Σύμφωνα με το σχέδιο Καλλικράτης και την τροποποίησή του Κλεισθένης Ι, αποτελεί κοινότητα που ανήκει στη δημοτική ενότητα Άνω Καλαμά του Δήμου Πωγωνίου και σύμφωνα με την απογραφή 2011 είχε πληθυσμό 407 κατοίκους ενώ με αυτήν του 2001 είχε 424.

Δημήτρης Στόιλοβ - Γιώτης

## Εξωτερικοί σύνδεσμοι

* Οι Κουκλιοί και το όνομά τους από τον ιστότοπο https://typos-i.gr/.

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Πωγωνίου
Τούντας

Το ελληνικό επώνυμο **Τούντας**  βρισκεται στα πρόσωπα:

* Κωνσταντίνος Τούντας (1917-2004), γιατρός, πανεπιστημιακός και μέλος της Ακαδημίας Αθηνών
* Παναγιώτης Τούντας (1886-1942), συνθέτης, μουσικός και τραγουδιστής του ρεμπέτικου
* Χρήστος Τούντας (1901-1984), βουλευτής, υπουργός και δικηγόρος

Κατηγορία:Ελληνικά επώνυμα
Ψυχοπάθεια

Η **ψυχοπάθεια** είναι παραδοσιακά μία διαταραχή προσωπικότητας χαρακτηρισμένη από συνεχή αντικοινωνική συμπεριφορά, μειωμένη ενσυναίσθηση και τύψη συνειδήσεως, καθώς και θρασέα, απρόσκοπτα εγωιστικά στοιχεία. Είναι συχνά θεωρούμενη συνώνυμη της κοινωνιοπάθειας. Διαφορετικές θεωρήσεις της ψυχοπάθειας έχουν χρησιμοποιηθεί ιστορικά που μόλις μερικώς συμπίπτουν και μπορεί να αντιτίθενται.
## Διάγνωση
Ο Αμερικάνος ψυχίατρος Χάρβεϊ Μ. Κλέκλι,  επηρέασε τα αρχικά διαγνωστικά κριτήρια της αντικοινωνικής αντίδρασης/διαταραχής στο Διαγνωστικό και Στατιστικό Εγχειρίδιο Ψυχικών Διαταραχών (DSM), όπως και ο Αμερικάνος ψυχολόγος Τζορτζ Ε. Πάρτριτζ. Το DSM και η Διεθνής Στατιστική Ταξινόμηση Νοσημάτων και Συναφών Προβλημάτων Υγείας (ICD) ακολούθως εισήγαγαν τις διαγνώσεις της αντικοινωνικής διαταραχής προσωπικότητας (ASPD) και κοινωνικής διαταραχής της προσωπικότητας (DPD) αντιστοίχως, δηλώνοντας ότι αυτές οι διαγνώσεις έχουν αναφερθεί (ή περιέχουν ότι αναφέρεται στην) ψυχοπάθεια ή κοινωνιοπάθεια. Η δημιουργία των ASPD και DPD οδηγήθηκε από το γεγονός ότι πολλά από τα κλασσικά χαρακτηριστικά της ψυχοπάθειας ήταν αδύνατο να μετρηθούν αντικειμενικά. Ο Καναδός ψυχολόγος Ρόμπερτ Ντ. Χέιρ αργότερα επανέφερε το οικοδόμημα της ψυχοπάθειας στην εγκληματολογίαστην Psychopathy Checklist.
## Όρος
Αν και κανένας ψυχιατρικός ή ψυχολογικός οργανισμός έχει καθιερώσει κάποια διάγνωση με τίτλο "ψυχοπάθεια", εκτιμήσεις των ψυχοπαθικών χαρακτηριστικών χρησιμοποιούνται εκτενώς σε περιβάλλοντα ποινικής δικαιοσύνης σε μερικά κράτη και μπορεί να φέρουν σημαντικές επιπτώσεις στα άτομα. Η έρευνα της ψυχοπάθειας είναι ένα ενεργό πεδίο έρευνας, και ο όρος επίσης χρησιμοποιείται από το ευρύ κοινό, τον τύπο και πλασματικές απεικονίσεις. Ενώ ο όρος συχνά είχε κοινή χρήση με την "τρέλα", "παράνοια" και "ψυχική ασθένεια", υπάρχει μία διάκριση ανάμεσα στην ψύχωση και την ψυχοπάθεια.
## Εξωτερικοί σύνδεσμοι

Κατηγορία:Διαταραχές της προσωπικότητας
Κατηγορία:Ψυχολογία
Κατηγορία:Ψυχοπαθολογία
Κάνναβη στην Ελλάδα

thumb|δεξιά
Η χρήση της **[[κάνναβη]]ς στην Ελλάδα** είναι παράνομη για ψυχαγωγικούς σκοπούς. Η χρήση της κάνναβης για ιατρικούς σκοπούς νομιμοποιήθηκε το 2017 και ένα χρόνο αργότερα, η παραγωγή και κυκλοφορία ιατρικής κάνναβης, σύμφωνα με το νόμο 4523, όμως η αξία των σκευασμάτων δεν αποζημιώνεται από τους φορείς κοινωνικής ασφάλισης. Επίσης, οι προμηθευτές βιομηχανικής κάνναβης νομιμοποιούνται να καλλιεργούν ποικιλίες με ποσοστό συγκέντρωσης τετραϋδροκανναβινόλης (THC) κάτω του 0,2%.

## Ιστορία
Το 1890, η Ελλάδα ψήφισε νόμο που έκανε την καλλιέργεια και χρήση χασίς παράνομη, αλλά οι νόμοι ήταν σε μεγάλο βαθμό αναποτελεσματικοί. Η χρήση της κάνναβης αυξήθηκε μετά τον Α΄ Παγκόσμιο Πόλεμο, καθώς οι Έλληνες στρατιώτες και πρόσφυγες από τη Μικρασία έφτασαν στην ηπειρωτική Ελλάδα. Μαζί τους έφεραν και τη συνήθεια τους να καταναλώνουν κάνναβη. Αυτή η έξαρση ξεθώριασε μετά τον Β΄ Παγκόσμιο Πόλεμο, λόγω των απωλειών επί της γερμανικής κατοχής.

### Ποινές για τοξικομανείς και εμπόρους
Η ελληνική νομοθεσία για τα ναρκωτικά έχει γίνει ανεκτική τα τελευταία χρόνια και η ελάχιστη ποινή για κατοχή μαριχουάνας μειώθηκε στους 5 μήνες.

Σύμφωνα με την ελληνική νομοθεσία, η καλλιέργεια είναι παράνομη, όχι όμως η αγορά σπόρων κάνναβης. Σοβαρό αδίκημα θεωρείται η συλλογή και πώληση κάνναβης, περιεκτικότητας σε THC άνω του 0,2%.

Το κάπνισμα σε δημόσιο χώρο απαγορεύεται.

## Ιατρική κάνναβη
Η παραγωγή και κυκλοφορία ιατρικής κάνναβης στην Ελλάδα νομιμοποιήθηκε το 2018, ένα χρόνο μετά τη νομιμοποίηση της χρήσης της από την κυβέρνηση του Αλέξη Τσίπρα. Η παραγωγή προέρχεται από εγχώριες καλλιέργειες, σύμφωνα με συγκεκριμένους όρους και προϋποθέσεις που αφορούν την κυκλοφορία τελικών προϊόντων φαρμακευτικής κάνναβης του είδους Κάνναβη η ήμερη L (Cannabis sativa L), περιεκτικότητας σε THC άνω του 0,2%. 

### Σκευάσματα και κριτήρια συνταγογράφησης
Τα διαθέσιμα στη χώρα μας σκευάσματα ξηρού ανθού κάνναβης, που περιέχουν άνω του 0,2% THC, άρχισαν να συνταγογραφούνται τον Φεβρουάριο του 2024 και χορηγούνται δια εισπνοής με ειδική εγκεκριμένη ιατροτεχνολογική συσκευή. Δεν αποζημιώνονται από τα ασφαλιστικά ταμεία και οι ασθενείς καλούνται να καταβάλουν εξ ολοκλήρου το αυξημένο κόστος τους. Η πρώτη συνταγή εκτελέστηκε απο ασθενή που υπέφερε από χρόνιους πόνους, λόγω ψωριασικής αρθρίτιδας.

Η συνταγογράφηση γίνεται από συγκεκριμένες ειδικότητες γιατρών για τις εξής εγκεκριμένες θεραπευτικές ενδείξεις:
*Πρόληψη και αντιμετώπιση σοβαρής ναυτίας ή εμετού από χημειοθεραπεία, ακτινοθεραπεία και συνδυαστική θεραπεία έναντι HIV ή ηπατίτιδας C.
*Αντιμετώπιση χρόνιου πόνου, που σχετίζεται με καρκίνο ή παθήσεις του κεντρικού ή περιφερικού νευρικού συστήματος, όπως νευροπαθητικός πόνος που προκαλείται από: νευρική βλάβη, «μέλος φάντασμα», νευραλγία τριδύμου, μεθερπητική νευραλγία.
*Αντιμετώπιση σπαστικότητας που σχετίζεται με σκλήρυνση κατά πλάκας ή βλάβες του νωτιαίου μυελού.
*Ως ορεξιογόνο στην παρηγορική (ανακουφιστική) φροντίδα ασθενών που υποβάλλονται σε θεραπείες για καρκίνο ή επίκτητη ανοσολογική ανεπάρκεια (AIDS).

## Δείτε επίσης
* Κανναβουργείο Έδεσσας

## Παραπομπές

Κατηγορία:Ελληνική κοινωνία
Κατηγορία:Κάνναβη
Εκκλησία του Χριστού Αντιφωνητή

αριστερά|μικρογραφία|Εκκλησία του Χριστού Αντιφωνίτη, εσωτερικό του τρούλου.

Η **Εκκλησία του [[Ιησούς Χριστός|Χριστού]] Αντιφωνητή** είναι μια θολωτή εκκλησία στην Κύπρο, στην Επαρχία Κερύνειας, η οποία βρίσκεται στα βουνά κοντά στο χωριό Καλογραία. Είναι προσβάσιμη από ένα δίκτυο δρόμων και χωματόδρομων στην περιοχή Ερμπαρίου και Αγίου Αμβροσίου. Είναι υπό τον *[[De facto|ντε φάκτο]]* έλεγχο της Τουρκικής Δημοκρατίας της Βόρειας Κύπρου.

Το θεωνύμιο «Αντιφωνητής» σημαίνει «που Απαντά» ή «Εγγυητής». Σύμφωνα με την παράδοση, κάποιος δανειστής κατηγόρησε τον οφειλέτη ότι δεν του είχε επιστρέψει τα χρήματα. Τότε ο οφειλέτης ζήτησε να λύσουν τη διαφορά τους μπροστά σε μια εικόνα η οποία ανταποκρίθηκε και διαβεβαίωσε ότι η οφειλή είχε εξοφληθεί.

Το όνομα μαρτυρείται στα τέλη της μεσαιωνικής περιόδου. Τον δέκατο έκτο αιώνα, ο Στέφανος Λουζινιάν αναφέρει στο βιβλίο του *Περιγραφή όλου του νησιού της Κύπρου* (*Description de toute l'isle de Cypre,* Παρίσι, 1580) ότι ο *Αντιφωνητής* ήταν φέουδο που ανήκε στην οικογένειά του και ότι το μοναστήρι του Αντιφωνητή ίδρυσε η μητρική γιαγιά του Ιζαμπέλα Πέρες Φαμπρίσιους (*Isabella Perez Fabricius*), καθώς και ότι εκεί πέθανε ο αδελφός του Ιωάννης, ο οποίος είχε γίνει μοναχός με το όνομα Ιλαρίων.

Το μοναστήρι του Αντιφωνητή κτίστηκε κατά τη Βυζαντινή περίοδο, στα τέλη του 12ου αιώνα, ως καθολικό μονής και διακοσμήθηκε με τοιχογραφίες. Στα τέλη του 15ου - αρχές 16ου αιώνα το κτίριο τροποποιήθηκε. Προστέθηκε στον ναό ο νάρθηκας στα δυτικά, μια ανοικτή στοά στη νότια πλευρά της εκκλησίας, καθώς και ακόμη μια μεγαλύτερη σειρά τοιχογραφιών.


Αρχείο:Antiphonitis (6).JPG|Εκκλησία του Χριστού Αντιφωνίτη, άποψη εσωτερικού διάκοσμου.
Αρχείο:Church of Christ Antiphonitis, saint in the arch of the sanctuary.jpg|Εκκλησία του Χριστού Αντιφωνίτη, Άγιος Ένδοξος, 12ος αι., όπως φωτογραφήθηκε το 2010.
Αρχείο:Antiphonitis 1973 Kodachrome 35 mm.jpg|Εκκλησία του Χριστού Αντιφωνητή, άποψη από τα νοτιοανατολικά, 1973.


## Παραπομπές

Κατηγορία:Βυζαντινές εκκλησίες
Αντιφωνητη
Κατηγορία:Εκκλησίες στην Κύπρο
Κατηγορία:Ιστορικά μνημεία στην Κύπρο
Κατηγορία:Εκκλησίες του 12ου αιώνα
Ερζέν

Ο **Ερζέν** ή **Αρδάξανος**  (αλβανικά: *Erzen*) είναι ποταμός στην κεντρική Αλβανία. Το μήκος του είναι 109 χλμ., ενώ η λεκάνη απορροής καλύπτει επιφάνεια 760 χλμ2 συμπεριλαμβανομένου του νότιου τμήματος της Επαρχίας Τιράνων και του ανατολικού τμήματος της Επαρχίας Δυρραχίου. 

Ο ποταμός πηγάζει στο *Μάλι με Γκρόπα* σε υψόμετρο 1.200 μ. πάνω από την στάθμη της θάλασσας, περίπου 25 χλμ. ανατολικά των Τιράνων κοντά στο Σενγκιέργκι, ρέοντας βορειοδυτικά μέσω των Πετρέλας και Σουκθ στην Αδριατική Θάλασσα 12 χλμ. βόρεια του Δυρραχίου. Στους σημαντικούς παραποτάμους του Ερζέν περιλαμβάνονται η λίμνη Φάρκα και οι ποταμοί Κόρρα, Λάνα, Μουρντάρ, Στέρμεν και Ζελίμα. 

Ο ποταμός περνάει από την πόλη των Τιράνων, λίγα χιλιόμετρα από το νότιο άκρο της. Μόνο μια μικρή συστάδα λόφων χωρίζει την κοιλάδα του ποταμού Ερζέν με τους ποταμούς Λάνα, Τίρανα, Ζέζα και Τέρκουζα που σχηματίζουν τον ποταμό Ίσεμ. Στις νοτιοδυτικές άκρες του Υζμπερίστ, η μετάβαση από την πεδιάδα στην κοιλάδα του Ερζέν είναι ελάχιστα διακριτή. Οι εκβολές του βρίσκονται ανάμεσα στο Δυρράχιο και το ακρωτήριο Ροντόν στον κόλπο Λαλζί. Ο μέσος ρυθμός εκροής στην εκβολή του είναι 18,1 μ³/δ. 

Προφανώς, τα είκοσι δύο θύματα της σφαγής του 1951 πνίγηκαν στον ποταμό μετά από εντολές του Ενβέρ Χότζα, ευρισκόμενοι αργότερα τυλιγμένοι σφιχτά σε συρματόπλεγμα.

## Δείτε επίσης
* Κατάλογος ποταμών της Αλβανίας 

## Παραπομπές


Κατηγορία:Ποταμοί της Αλβανίας
Κατηγορία:Υδρολογικό σύστημα της Αδριατικής Θάλασσας
Χουά Μουλάν

Η **Χουά Μουλάν** (Κινέζικα: 花木蘭) είναι θρυλική Κινέζα πολεμίστρια κατά τις περιόδους των Βόρειων και Νότιων δυναστειών (420&#x2013;589) της κινεζικής ιστορίας. Αρχικά περιγράφεται στη *Μπαλάντα της Μουλάν* (Κινέζικα: 木蘭辭; pinyin: Mùlán cí). Στην μπαλάντα, η Χουά Μουλάν, μεταμφιεσμένη ως άνδρας, παίρνει τη θέση του ηλικιωμένου πατέρα της στο στρατό. Η Μουλάν αγωνίστηκε για δώδεκα χρόνια και είχε αποκτήσει υψηλή αξία, αλλά αρνήθηκε οποιαδήποτε αμοιβή και αποσύρθηκε στη γενέτειρά της. 

Το ιστορικό περιβάλλον της Χουά Μουλάν είναι στο Βόρειο Γουέι (386-536). Πάνω από χίλια χρόνια αργότερα το θεατρικό του Σου Γουέι από τη δυναστεία των Μινγκ την θέτει στο Βόρειο Γουέι, ενώ το Ειδύλλιο Σουί Τανγκ που χρονολογείται από τη δυναστεία των Τσινγκ την θέτει γύρω στην ίδρυση της δυναστείας των Τανγκ δηλαδή γύρω στο 620. Στο 621, ο ιδρυτής της δυναστείας των Τανγκ νίκησε τους Ουάνγκ Σιτσόνγκ και Ντου Τζιαντέ. Ο τελευταίος ήταν πατέρας της Ντόου Σιανιάνγκ, μιας άλλης γυναίκας πολεμίστριας που έγινε η λαοτόνγκ της Μουλάν στο ειδύλλιο Σούι Τανγκ.

Ο κρατήρας Χουά Μουλάν στην Αφροδίτη πήρε το όνομά της.

Ο Χουά Μουλάν απεικονίζεται στο Wu Shuang Pu του Jin Gu Liang (譜 譜, μια λίστα ασύγκριτων ηρώων).
## Παραπομπές


Μουλαν
Συμμετοχή της Κένυας στους Θερινούς Ολυμπιακούς Αγώνες 2016

Η **[[Κένυα]]** συμμετείχε στους '''Θερινούς Ολυμπιακούς Αγώνες 2016''' στο Ρίο ντε Τζανέιρο από τις 5 έως τις 21 Αυγούστου 2016.

Η συγκομιδή των αγώνων ήταν 13 μετάλλια, εκ των οποίων 6 χρυσά, 6 ασημένια και 1 χάλκινο. Όλα τα μετάλλια είναι του στίβου. Όλα τα μετάλλια που κατακτήθηκαν είναι από δρομικά αγωνίσματα, εκτός από ένα που ήταν στις ρίψεις.

Την πρώτη μέρα του στίβου (12 Αυγούστου), η Βίβιαν Τσεριγιότ κέρδισε το ασημένιο μετάλλιο στα 10.000 μέτρα γυναικών κάνοντας την τρίτη καλύτερη επίδοση όλων των εποχών στο αγώνισμα, τερματίζοντας πίσω από την Αιθιόπισσα Αλμάζ Αγιάνα, που έκανε παγκόσμιο ρεκόρ. Την επόμενη μέρα έγιναν τα 10,000 μέτρα των ανδρών, όπου ο Πολ Τανούι πήρε το ασημένιο μετάλλιο. Τα πρώτα χρυσά μετάλλια ήρθαν τις δύο επόμενες από την Τζεμίμα Σουμγκόνγκ στον μαραθώνιο γυναικών και τον Ντέιβιντ Ρουντίσα, τον κάτοχο του παγκοσμίου ρεκόρ, στα 800 μέτρα ανδρών. Η Ιβίν Τζεπκεμόι στα 3000 μέτρα στιπλ κατέκτησε το αργυρό μετάλλιο. Στις 16 Αυγούστου, η Φέιθ Κιπιέγκον κατέκτησε το χρυσό μετάλλιο στα 1500 μέτρα γυναικών, κερδίζοντας την κάτοχο του παγκοσμίου ρεκόρ, Γκενζέμπε Ντιμπάμπα. Ο Κονσέσλους Κιπρούτο κατέκτησε το χρυσό μετάλλιο στα 3000 μέτρα στιπλ ανδρών στις 17 Αυγούστου. Στα 400 μέτρα με εμπόδια που έγιναν την επόμενη ημέρα, ο πρόσφατος Παγκόσμιος Πρωταθλητής Νίκολας Μπετ αποκλείστηκε από τον πρώτο γύρο. Στον τελικό, ένας άλλος Κενυάτης, ο Μπόνιφας Μουτσέρου κατέκτησε το αργυρό μετάλλιο με νέο εθνικό ρεκόρ. Μετά από δύο μέρες, η Βίβιαν Τσεριγιότ κατέκτησε το χρυσό μετάλλιο στα 5000 μέτρα, το δεύτερό της σε αυτούς τους αγώνες, αλλά το πρώτο χρυσό μετάλλιο για την Κένυα στα 5000 μέτρα γυναικών στην ιστορία των Ολυμπιακών Αγώνων. Το ασημένιο μετάλλιο κέρδισε η Έλεν Όμπιρι, κάνοντας έτσι το 1-2 για την Κένυα. Το μετάλλιο στις ρίψεις ήταν ασημένιο στον ακοντισμό ανδρών από τον Τζούλιους Γιέγκο. Το μοναδικό χάλκινο μετάλλιο της χώρας το πήρε η Μάργκαρετ Γουαμπούι, στα 800 μέτρα γυναικών. Την τελευταία μέρα των αγώνων, ο Ελιούντ Κίπτσογκε κέρδισε τον μαραθώνιο ανδρών.

## Παραπομπές


Κένυα
Κατηγορία:Αθλητισμός στην Κένυα
Τουρκοκύπριοι προτεστάντες και αγγλικανοί

Οι **Προτεστάντες** και **Αγγλικανοί** είναι μια πολύ μικρή κοινότητα που ζει στην ντε φάκτο Τουρκική Δημοκρατία της Βόρειας Κύπρου και μεταξύ της Τουρκοκυπριακής διασποράς. Οι οπαδοί των εκκλησιών αυτών είναι περίπου διακόσιοι και ζουν διάσπαρτοι στην Τουρκική Δημοκρατία της Βόρειας Κύπρου. Ο ηγέτης και πάστορας της κοινότητας είναι ο Κεμάλ Μπασαράν.

Η συντριπτική πλειοψηφία είναι Αγγλικανοί και χρησιμοποιούν Αγγλικανικές εκκλησίες στην περιοχή της Κερύνειας κατά μήκος της τοπικής βρετανικής κοινότητας μεταναστών. Ωστόσο, τα τελευταία χρόνια, η προτεσταντική κοινότητα απαιτεί τη δημιουργία δικής της εκκλησίας. Παρά τη γενική ανοχή της ιθαγενής τουρκοκυπριακής κοινότητας, η κοινότητα αντιμετωπίζει απειλές και μερικές φορές επιθέσεις από τα χέρια τούρκων εποίκων και εθνικιστών του νησιού.

Σε μια συνέντευξη με την Εφημερίδα Χαβαντίς, ο Πάστορας Μπασαράν, δήλωσε: "Οι Τουρκοκύπριοι που ανήκουν σε διάφορες θρησκείες στη χώρα μας θέλουν να ζήσουν ελεύθερα με τις θρησκείες τους. Οι Τουρκοκύπριοι, οι Τούρκοι της Βουλγαρίας και οι Τούρκοι από την Τουρκία, που είναι Προτεστάντες [και των οποίων η κοινότητα] αποτελείται από περίπου 200 οικογένειες, απαιτούν τη δημιουργία εκκλησίας όπου θα είναι σε θέση να ασκούν ελεύθερα τη λατρεία τους." Οι ρίζες της κοινότητας βρίσκονται στην περίοδο της Αγγλοκρατίας στην Κύπρο.

## Παραπομπές


Κατηγορία:Χριστιανισμός στην Κύπρο
Διοργανώσεις Ε.Π.Σ. Πιερίας 2018–19

Για την **περίοδο 2018–19**, η Ένωση Ποδοσφαιρικών Σωματείων Πιερίας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Πιερίας.

Η πρωταθλήτρια ομάδα της ΕΠΣ Πιερίας προβιβάζεται στη Γ΄ Εθνική ερασιτεχνική κατηγορία. Η ομάδα που ανακηρύσεται κυπελλούχος ΕΠΣ Πιερίας, αποκτά το δικαίωμα συμμετοχής στο Κύπελλο Ελλάδας.

## Πρωτάθλημα

Για την περίοδο 2018–19, δομή του πρωταθλήματος της Ε.Π.Σ. Πιερίας είναι η εξής:

* Α΄ Κατηγορία
* Β΄ Κατηγορία
* Γ΄ Κατηγορία

Είχαν δικαίωμα συμμετοχής και Β΄ ομάδες των συλλόγων της Α΄ Κατηγορίας και των ανώτερων εθνικών κατηγοριών. Για την επόμενη περίοδο 2019-20 η ΕΠΣ Πιερίας είχε σχεδιάσει την μείωση του αριθμού των ομάδων σε Α και Β κατηγορία σε 14 από 16 που ήταν μέχρι τότε.

### Α΄ Κατηγορία
Πρωταθλήτρια ήταν η ΑΕ Καρίτσας, επικρατώντας στα play off μεταξύ των τεσσάρων πρώτων.  Λόγω του υποβιβασμού στην Α ΕΠΣΠ μιας ομάδας από τη Γ΄ Εθνική, αλλά και της μέιωσης του αριθμού των ομάδων της Α οι πέντε τελευταίες ομάδες υποβιβάστηκαν. 



### Β΄ Κατηγορία
Η Β΄ κατηγορία διεξήχθη με τη συμμετοχή 14 συλλόγων καθώς η Αναγέννηση Σφενδάμης που υποβιβάστηκε από την Α δε δήλωσε συμμετοχή και οι Μακεδόνες Πιερίων επέλεξαν να αγωνιστούν στη Γ΄. Προβιβάστηκαν τρεις συνολικά ομάδες , ο πρωταθλητής Βατανιακός και οι νικητές των αγώνων κατάταξης 2ου-5ου Θερμαϊκού Κορινού και 3ου-4ου Πιερικός Αστήρ Κάτω Αγιάννη.

Υποβιβάστηκαν οι τρεις τελευταίες.

### Γ΄ Κατηγορία
Με 10 ομάδες διεξήχθη το πρωτάθλημα της Γ΄ Κατηγορίας, δύο εκ των οποίων ήταν οι Β ομάδες της ΑΕ Καρίτσας και του Πιερικού. Την άνοδο κέρδισαν δυο συνολικά ομάδες: ο πρωταθλητής Πυδναϊκός 2017 και η Ακαδημία Κατερίνης 2006 που επικράτησε σε αγώνα κατάταξης του ΜΑΣ 25ης Μαρτίου.

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Πιερίας, εκτός των Β΄ ομάδων.Το κύπελλο της περιόδου 2018–19 κατέκτησε η ομάδα της ΑΕ Καρίτσας 

### Τελικός

## Παραπομπές


## Εξωτερικοί σύνδεσμοι

* 
* «Περαίωση πρωταθλήματος 2018-2019» , Ιστοσελίδα ΕΠΣ Πιερίας

Κατηγορία:Ε.Π.Σ. Πιερίας
Κατηγορία:Εγχώρια ποδοσφαιρικά πρωταθλήματα 2018–2019
Κατηγορία:Εγχώρια ποδοσφαιρικά κύπελλα 2018-2019
Πευκόφυτο Καστοριάς

*Για συνώνυμους οικισμούς στην Ελλάδα δείτε το λήμμα: [[Πευκόφυτο (αποσαφήνιση)]]*

Το **Πευκόφυτο** είναι ορεινό χωριό της περιφερειακής ενότητας Καστοριάς σε υψόμετρο 980 μέτρα.

## Γεωγραφία - Αξιοθέατα
Το Πευκόφυτο βρίσκεται προς τα σύνορα της Ελλάδας με την Αλβανία και τα όρια με την περιφερειακή ενότητα Ιωαννίνων. Είναι κτισμένο στις πλαγιές του όρους Κάτω Αρένα (βουνό του Γράμμου), δυτικά του ποταμού Σαραντάπορου, ανάμεσα σε κατάφυτη περιοχή με πολλά νερά και σε απόσταση 33 χλμ. νοτιοδυτικά από το Νεστόριο. Αξιοθέατα του χωριού είναι η πλατεία του, η εκκλησία της Κοίμησης της Θεοτόκου, το μικρό λαογραφικό μουσείο στο παλιό δημοτικό σχολείο και η περιοχή "Κεφαλόβρυσο" με τα πολλά τρεχούμενα νερά και βρύσες.

Βορειοδυτικά του χωριού, στον ορεινό όγκο του Γράμμου και σε υψόμετρο 1.740 μέτρων βρίσκονται οι λίμνες Αρρένες. Πρόκειται για μια μικρή και μια μεγαλύτερη λίμνη που περιβάλλονται από υποαλπικά λειβάδια και δάση οξυάς, με τα βράχια της κορυφής Επάνω Αρένα να δεσπόζουν από πάνω τους.

## Ονομασία - Διοικητικά
Η παλιά ονομασία του χωριού είναι *Βύσαντσκο* και έτσι αναφέρεται το 1918 στο ΦΕΚ 259Α - 29/12/1918 να προσαρτάται στην τότε κοινότητα Σλατίνης (Χρυσής) που ανήκε στο νομό Φλωρίνης. Το 1928 με το ΦΕΚ 156Α - 08/08/1928 μετονομάζεται σε Πευκόφυτον. Το 1941 με το ΦΕΚ 257Α - 31/07/1941 αποσπάται στο νομό Καστοριάς. Μαζί με τη Χρυσή αποτελούν τη τοπική κοινότητα Χρυσής που ανήκει στη δημοτική ενότητα Αρρένων του Δήμου Νεστορίου και σύμφωνα με την απογραφή 2011 έχει πληθυσμό 85 κατοίκους.

## Εξωτερικοί σύνδεσμοι

* Καστοριά - Επταχώρι -Χρυσή - Πευκόφυτο - Άρενες από τον ιστότοπο Ελλάδος Περιήγηση
* Λίμνες Αρρένες από τον ιστότοπο του Δήμου Κόνιτσας

## Παραπομπές


Κατηγορία:Δήμος Νεστορίου
Πευκόφυτο
Πεύκος Καστοριάς

*Για συνώνυμους οικισμούς στην Ελλάδα δείτε το λήμμα: [[Πεύκος (αποσαφήνιση)]]*

Ο **Πεύκος** είναι ορεινό χωριό της περιφερειακής ενότητας Καστοριάς σε υψόμετρο 980 μέτρα.

## Γεωγραφία - Αξιοθέατα
Ο Πεύκος βρίσκεται προς τα σύνορα της Ελλάδας με την Αλβανία και τα όρια με την περιφερειακή ενότητα Ιωαννίνων σε απόσταση 17 χλμ. Δ.-ΝΔ. από το Νεστόριο. Το χωριό διατηρεί το παραδοσιακό χαρακτήρα του με τα περισσότερα σπίτια του να είναι πέτρινα και οι σκεπές τους από σχιστόπλακες. Η παλιά ονομασία του είναι *Τούχουλη* και έτσι αναφέρεται το 1918 στο ΦΕΚ 259Α - 29/12/1918 να προσαρτάται στην τότε κοινότητα Κοτελτσίου (Κοτύλης) που ανήκε στο νομό Φλωρίνης. Το 1928 με το ΦΕΚ 156Α - 08/08/1928 μετονομάζεται σε Πεύκος. Το 1941 με το ΦΕΚ 257Α - 31/07/1941 αποσπάται στο νομό Καστοριάς. Σύμφωνα με το σχέδιο Καλλικράτης ανήκει στη δημοτική ενότητα Νεστορίου του δήμου Νεστορίου και με την απογραφή 2011 έχει πληθυσμό 18 κατοίκους.

## Παραπομπές


Κατηγορία:Δήμος Νεστορίου
Πεύκος
Rolling Stone Top 100

To **''Rolling Stone'' Top 100** είναι ένα αμερικανικό μουσικό τσαρτ που δημοσιεύεται εβδομαδιαίως από το περιοδικό *[[Rolling Stone]].* To τσαρτ προκειμένου να προσδιορίσει τη θέση ενός τραγουδιού, καταμετρά τα streams παράλληλα με τις φυσικές και ψηφιακές πωλήσεις. εξαιρώντας ταυτόχρονα τη λεγόμενη «παθητική ακρόαση», όπως για παράδειγμα το ραδιοφωνικό airplay. Το τσαρτ δημοσιεύτηκε για πρώτη φορά στις 2 Ιουλίου 2019 για την εβδομάδα 21-27 Ιουνίου 2019.

Το πρώτο νούμερο ένα τραγούδι στο εν λόγω τσαρτ ήταν το «Old Town Road» από τον Lil Nas X στις 27 Ιουνίου 2019.

## Παρασκήνιο
Το Μάιο του 2019, το *Rolling Stone* ανακοίνωσε τη δημιουργία του δικού του μουσικού τσαρτ, για να συναγωνιστεί το Billboard Hot 100.https://www.rollingstone.com/music/music-news/an-update-on-the-rolling-stone-charts-834234/ Το τσαρτ βασίζεται σε δεδομένα που συλλέγονται από την εταιρία Alpha Data.

## Δείτε επίσης
* Rolling Stone Top 200

## Παραπομπές


Κατηγορία:Αξιολόγηση
Post Malone

Ο **Ώστιν Ρίτσαρντ Ποστ** (, γεννημένος 4 Ιουλίου 1995), γνωστός επαγγελματικά ως **Post Malone,** είναι Αμερικανός ράπερ, τραγουδιστής και παραγωγός. Έχει κερδίσει αναγνώριση για την μίξη μουσικών ειδών, συμπεριλαμβανομένων της ποπ, τραπ και ροκ, αλλά και για την σύνθεση των τραγουδιών του και το  φωνητικό ύφος του . Γεννημένος στο Σύρακιουζ της Νέας Υόρκης και μεγαλωμένος στο Γκρέιπβαϊν του Τέξας, έλαβε την πρώτη του αναγνώριση το 2015 μετά την κυκλοφορία του πρώτου του σινγκλ "White Iverson" που ανέβηκε στις κορυφαίες 20 θέσεις στο αμερικανικό ''Billboard'' Hot 100. Στη συνέχεια κέρδισε ένα δισκογραφικό συμβόλαιο με την Republic Records. 

Το πρώτο του άλμπουμ Stoney (2016) έφτασε έως την πρώτη θέση στο US Billboard 200 και ορίστηκε ως τριπλά πλατινένιο. Το δεύτερο του άλμπουμ Beerbongs & Bentleys (2018)  έφτασε επίσης στην πρώτη θέση του Billboard 200, το οποίο έσπασε και πολλά ρεκόρ. Το άλμπουμ περιέχει τις επιτυχίες "Rockstar" και "Psycho". Το άλμπουμ ήταν υποψήφιο για Άλμπουμ της χρονιάς στα 61α Grammy Awards. Το 2018 συνεργάστηκε με τον Swae Lee στο τραγούδι "Sunflower" για το σάουντρακ της ταινίας *Spider-Man: Into the Spider-Verse*, το οποίο επίσης έφτασε στην κορυφή των αμερικάνικων Top 100.

Μέχρι το 2019 ο Ποστ έχει πουλήσει 60 εκατομμύρια δίσκους στις ΗΠΑ.  Έχει λάβει διαμαντένια πιστοποίηση από την Ένωση Βιομηχανίας Καταγραφής της Αμερικής (RIAA) για το τραγούδι του "Congratulations". Έχει κερδίσει δύο αμερικανικά μουσικά βραβεία, ένα βραβείο Billboard και ένα βραβείο MTV ενώ έχει υπάρξει υποψήφιος για τέσσερα βραβεία Γκράμι.

Το τρίτο άλμπουμ του, το Hollywood's Bleeding , εξερεύνησε το indie pop και κυκλοφόρησε στα τέλη του 2019 Έγινε το δεύτερο νούμερο ένα άλμπουμ του στο Billboard 200 και παρουσίασε το Hot 100 νούμερο ένα single "Circles", το οποίο πέρασε ένα ρεκόρ 39 εβδομάδες στους δέκα πρώτους στο Hot 100.

Τα βραβεία του Malone περιλαμβάνουν τρία American Music Awards, ένα Billboard Music Award και ένα MTV Video Music Award. Επιπλέον, έχει λάβει έξι υποψηφιότητες για το βραβείο Grammy κατά τη διάρκεια της καριέρας του. Τον Αύγουστο του 2020, ο Malone έγινε ο πρώτος σόλο καλλιτέχνης που κέρδισε τα charts του Billboard Rap Airplay και του Adult Contemporary ως κορυφαίος καλλιτέχνης όταν το "Circles" έφτασε στο νούμερο ένα του τελευταίου, με το "Rockstar" να έχει φτάσει στον πρώτο αριθμό του 2017. Επιπλέον, έχοντας φτάσει στην πρώτη θέση της 41ης εβδομάδας του στο chart, το "Circles" κατέχει το ρεκόρ για τη μεγαλύτερη αναρρίχηση στο νούμερο ένα του Adult Contemporary airplay chart μεταξύ τραγουδιών από σόλο καλλιτέχνες. Ο Malone έλαβε πιστοποίηση Diamond από την Ένωση Βιομηχανιών Ηχογραφήσεων της Αμερικής (RIAA) για "Συγχαρητήρια". 

## Albums

* Stoney (9 Δεκεμβρίου 2016)
* Beerbongs & Bentleys (27 Απριλίου 2018)
* Hollywood's Bleeding (6 Σεπτεμβρίου 2019)
* Twelve Carat Toothache (3 Ιουνίου 2022)
* Austin (2023)
* F-1 Trillion (2024)

## Παραπομπές


Κατηγορία:Αμερικανοί ράπερ
Διοργανώσεις Ε.Π.Σ. Κεφαλληνίας-Ιθάκης 2018–19

Για την **περίοδο 2018–19**, η Ένωση Ποδοσφαιρικών Σωματείων Κεφαλληνίας-Ιθάκης είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Κεφαλληνίας.

Η πρωταθλήτρια ομάδα της ΕΠΣ Κεφαλληνίας-Ιθάκης κερδίζει την άνοδο στη Γ΄ Εθνική ερασιτεχνική κατηγορία. Η ομάδα που ανακηρύσσεται κυπελλούχος ΕΠΣ Κεφαλληνίας-Ιθάκης, αποκτά το δικαίωμα συμμετοχής στο Κύπελλο Ελλάδας
## Πρωτάθλημα

Για την **περίοδο 2018–19**, η δομή του πρωταθλήματος της Ε.Π.Σ. Κεφαλληνίας-Ιθάκης είναι η εξής:
* Α΄ Κατηγορία (9 ομάδες)
* Β΄ Κατηγορία (5 ομάδες)

Σε σχέση με την προηγούμενη περίοδο δε δήλωσε συμμετοχή ο «Α.Σ. Ομαλών Τραϊανάτων». Έτσι η Β΄ διεξήχθη με 5 ομάδες. 

Οι δυο πρώτοι της Β΄ κατηγορίας κερδίζουν την άνοδο στην Α΄ της επόμενης περιόδου. Από την Α΄, αντίστοιχα,θα υποβιβαστεί η τελευταία ομάδα. Οι πρωταθλητές Α΄ και Β΄ κατηγοριών κρίνονται με αγώνες κατάταξης Play Off σε μορφή πρωταθλήματος διπλών αγώνων, με τη συμμετοχή των τεσσάρων πρώτων συλλόγων της κανονικής περιόδου. Οι ομάδες ξεκινούν τα Play Off με μπόνους βαθμών: 4β. , 2β. , 1β. , 0β για την 1η έως 4η αντίστοιχα.

### Α΄ Κατηγορία
Για δεύτερη χρονιά ο πρωταθλητής μέσω των play off ήταν ο σύλλογος που τερμάτισε στην 3η θέση στην α΄ φάση. Ο ΑΟ Πρόννων κατέκτησε το πρωτάθλημα αλλά τόσο αυτός όσο και ο δεύτερος των Play off Παλληξουριακός ανακοίνωσαν οτι δε θα συμμετέχουν στη Γ΄ Εθνική.

### Β΄ Κατηγορία





## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Κεφαλληνίας-Ιθάκης. 

Στον τελικό έφτασαν οι σύλλογοι «Παλληξουριακός» και «Πυλαριακός» όπου ο Παλληξουριακός επικράτησε με 6-0

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Κεφαλληνίας-Ιθάκης
Κατηγορία:Εγχώρια ποδοσφαιρικά πρωταθλήματα 2018–2019
Κατηγορία:Εγχώρια ποδοσφαιρικά κύπελλα 2018-2019
Unsainted

Το "**Unsainted**" είναι ένα τραγούδι του αμερικανικού heavy metal συγκροτήματος Slipknot, το οποίο κυκλοφόρησε ως single τον Μάιο του 2019, το πρώτο από τον επερχόμενο δίσκο τους *[[We Are Not Your Kind]]*. Για την προώθηση του, κυκλοφόρησε και video clip, του οποίου τη σκηνοθεσία ανέλαβε το μέλος του σχήματος Σον Κράχαν. Το single έλαβε θετικές κριτικές, ενώ σημείωσε και εισπρακτική επιτυχία, φτάνοντας στο νούμερο 4 των αμερικανικών *Hot Rock Songs*, του *[[Billboard]]* και στο νούμερο 2 των βρετανικών *Rock and Metal* charts, μεταξύ άλλων. 

## Παραπομπές
 

## Εξωτερικοί σύνδεσμοι
* Video clip στο YouTube

Κατηγορία:Τραγούδια του 2019
Κατηγορία:Singles του 2019
Κατηγορία:Τραγούδια των Slipknot
Κατηγορία:Singles της Roadrunner Records
Γιωτόπουλος

Το ελληνικό επώνυμο **Γιωτόπουλος** μπορεί να αναφέρεται στα εξής πρόσωπα:

* Αλέξανδρος Γιωτόπουλος (γενν. 1944), ιδρυτικό στέλεχος και αρχηγός της τρομοκρατικής οργάνωσης 17 Νοέμβρη
* Δημήτρης Γιωτόπουλος (1901-1965), επιφανής τροτσκιστής κατά τη δεκαετία 1925-1935, ηγέτης του Αρχειομαρξισμού και πατέρας του Αλέξανδρου Γιωτόπουλου
* Παναγιώτης Γιωτόπουλος (1878-1965), νομικός και καθηγητής πανεπιστημίου

## Δείτε επίσης

* Αλίκη Γιωτοπούλου – Μαραγκοπούλου (1917-2018), νομικός, πανεπιστημιακός και κόρη του Παναγιώτη Γιωτόπουλου

Κατηγορία:Ελληνικά επώνυμα
Δημοτικό Στάδιο Νεάπολης

Το **Δημοτικό Στάδιο Νεάπολης** μπορεί να αναφέρεται σε:

* Δημοτικό Στάδιο Νεάπολης Βόλου , στάδιο στην περιοχή Νεάπολη Βόλου
* Δημοτικό Στάδιο Νεάπολης «Γήπεδο Στρεμπενιώτης», στάδιο στο Δήμο Νεάπολης-Συκεών στη Θεσσαλονίκη.
* Δημοτικό Στάδιο Νεάπολης «Περικλής Μελιδονιώτης», στάδιο στη Νεάπολη Λασιθίου
Euphoria (τηλεοπτική σειρά)

Το ***Euphoria (Ευφορία)*** είναι αμερικανική εφηβική δραματική τηλεοπτική σειρά, που δημιουργήθηκε από τον Σαν Λέβινσον και βασίζεται στην ομώνυμη ισραηλινή σειρά. Η σειρά ακολουθεί τις ζωές μερικών 17χρονων μαθητών λυκείου και τις εμπειρίες που αποκτούν όσον αφορά τα ναρκωτικά, τις σχέσεις, την φιλία, το σεξ, την βία και τα μέσα κοινωνικής δικτύωσης. Πρωταγωνιστούν οι Zendaya, Maude Apatow, Angus Cloud, Eric Dane, Alexa Demie, Jacob Elordi, Barbie Ferreira, Nika King, Storm Reid, Hunter Schafer, Algee Smith, Sydney Sweeney, Colman Domingo, Javon "Wanna" Walton, Austin Abrams και Dominic Fike. Έκανε πρεμιέρα στις 16 Ιουνίου 2019 στο κανάλι HBO με την πρώτη σεζόν. Τον Ιούλιο του 2019, η σειρά ανανεώθηκε για δεύτερη σεζόν. Στις 6 Δεκεμβρίου του 2020 και 24 Ιανουαρίου του 2021 έγιναν διαθέσιμα δύο special επεισόδια, από τα οποία το πρώτο επικεντρώνεται στην πρωταγωνίστρια της σειράς, Ρου (Zendaya), και το δεύτερο στην Τζουλς (Hunter Schafer). Η δεύτερη σεζόν έκανε πρεμιέρα στις 9 Ιανουαρίου 2022, ενώ τον Φεβρουάριο του ίδιου έτους η σειρά ανανεώθηκε και για μια 3η σεζόν

Η σειρά έχει λάβει κριτική αναγνώριση από τους κριτικούς και το κοινό με επαίνους για την κινηματογράφηση, τις ερμηνείες, την μουσική, το οπτικό στυλ, την ιστορία και τα θέματα που παρουσιάζει και θίγει, αν και έχει λάβει κριτική για τις σκληρές σκηνές που περιέχει. Έχει γίνει μια από τις πιο δημοφιλείς και πετυχημένες σειρές παγκοσμίως, καθώς και η δεύτερη με τις υψηλότερες τηλεθεάσεις για το HBO, πίσω από το Game of Thrones. 

## Διανομή

### Πρωταγωνιστές

### Επαναλαμβανόμενοι

## Επεισόδια

## Παραπομπές


Κατηγορία:Αμερικανικές τηλεοπτικές σειρές
Κατηγορία:Τηλεοπτικές σειρές του HBO
Σεμάν (ποταμός)

Ο **Σεμάν** είναι ποταμός στη δυτική Αλβανία. Δημιουργείται από τη συμβολή των ποταμών Οσούμ και Ντεβόλ, λίγα χιλιόμετρα βορειοδυτικά της Κούτσοβα. Έχει μήκος 85 χλμ., (281 χλμ. μαζί με τον πηγαίο ποταμό του Ντεβόλ) και η λεκάνη απορροής του καλύπτει επιφάνεια 5.649 χλμ². Η μέση εκροή του είναι 95,7 μ³/δ. Ρέει δυτικά μέσω του Φιέρ-Σεγκάν και του Μπροστάρ (κοντά στο Φιέρι) και εκβάλει στην Αδριατική Θάλασσα κοντά στην Τοπόγια. 

Στην κλασική αρχαιότητα, ο ποταμός Σεμάν ήταν γνωστός ως ποταμός Άψος. 

## Παραπομπές


Κατηγορία:Γεωγραφία του Νομού του Μπεράτ
Κατηγορία:Ποταμοί της Αλβανίας
Εθνική Ελληνική Μειονότητα για το Μέλλον

Το **κόμμα ελληνικής εθνικής μειονότητας για το μέλλον** (ΕΕΜΜ-ΜΕΓΚΑ) ή κόμμα των Ελλήνων είναι το δεύτερο ελληνικό κόμμα της βορειοηπειρωτικής ομογένειας στην Αλβανία (το άλλο είναι το ΚΕΑΔ).

## Ιστορία
Ιδρύθηκε το 2010 στην Φοινίκη Βορείου Ηπείρου. Η πρώτη του εκλογική μάχη δόθηκε το 2011 στις δημοτικές εκλογές.

## Δημοτικές εκλογές

Το κόμμα τις τελευταίες 2 τετραετίες εκλεγεί δήμαρχο στην έδρα του την Φοινίκη. Πρόεδρος είναι ο Χρήστος Κιτσίου ο οποίος είναι και νυν δήμαρχος Φοινίκης.

Κατηγορία:Αλβανικά πολιτικά κόμματα
Εκκλησία της Γκάγκρα

Η **Εκκλησία της Γκάγκρα** (Γεωργιανά: გაგრის ეკლესია), επίσης γνωστή ως **Αμπαάτα** (Γεωργιανά: აბაათა), είναι μια Πρώιμη Μεσαιωνική Χριστιανική εκκλησία στη Γκάγκρα της Αμπχαζίας  Γεωργίας. Πρόκειται για μία από τις παλαιότερες εκκλησίες στην Αμπχαζία, είναι μια απλή τρίκλιτη βασιλική που χτίστηκε τον 6ο αιώνα και ανακατασκευάστηκε το 1902. 

Η εκκλησία της Γκάγκρα βρίσκεται στην περιοχή του τότε σύγχρονου φρουρίου που είναι γνωστό ως Αμπαάτα και σήμερα είναι εντελώς ερειπωμένο. Είναι πέτρινη, κατασκευασμένη με τούβλα από λαξευτούς λίθους. Η κύρια είσοδός της είναι στη μεριά του νάρθηκα στα δυτικά. Τα τρία κλίτη συνδέονται μεταξύ τους μέσω θυρών. Ο κυρίως ναός φωτίζεται από τρία παράθυρα στο νότιο τοίχο, ένα παράθυρο στο δυτικό τοίχο και ένα στην Αγία Τράπεζα. Η εκκλησία έχει πολλά κοινά αρχιτεκτονικά χαρακτηριστικά με παρόμοιες βασιλικές στην ανατολική Γεωργία.  Η εκκλησία ανακατασκευάστηκε πλήρως το 1902 με εντολή της πριγκίπισσας Ευγενία Μαξιμιλιάνοβνα του Λιούχτενμπεργκ, σύζυγο του δούκα Αλεξάνδρου Πέτροβιτς του Όλντενμπουρκ, ένα μέλος της Ρωσικής αυτοκρατορικής οικογένειας, που μετέτρεψε τη Γκάγκρα σε θέρετρο. Την 9 Ιανουαρίου 1903 βαπτίστηκε ως εκκλησία του Αγίου Υπάτιου.  Την ίδια περίοδο το παλιό φρούριο Αμπαάτα κατεδαφίστηκε για να ανοίξει ο δρόμος για την κατασκευή ενός ξενοδοχείου. Κατά τη Σοβιετική περίοδο, το κτίριο της εκκλησίας χρησιμοποιήθηκε ως μουσείο παλαιών όπλων. Η εκκλησία ανακαινίστηκε το 2007 και αποκαταστάθηκε για Χριστιανική χρήση το 2012.  

Η εκκλησία Γκάγκρα είναι αναγνωρισμένη ως ένα από τα Μνημεία Εθνικής Σημασίας της Γεωργίας. 

## Σημειώσεις

## Αναφορές

Κατηγορία:Εκκλησίες
Κατηγορία:Εκκλησίες του 6ου αιώνα
Κατηγορία:Αμπχαζία
Κατηγορία:Ακίνητα Πολιτισμικά Μνημεία Εθνικής Σημασίας της Γεωργίας
Λούκας Σάλας

Ο **Λούκας Εζέκιελ Σάλας** (*Lucas Ezequiel Salas,* 28 Σεπτεμβρίου 1994) είναι Αργεντινός επαγγελματίας ποδοσφαιριστής, ο οποίος αγωνίζεται ως μεσοεπιθετικός για την Ολίμπο. 

## Σταδιοδρομία σε συλλόγους

### Σαν Μαρτίν
Ο Σάλας αγωνίστηκε με την ακαδημία νέων της Σαν Μαρτίν και είχε ένα σύντομο πέρασμα από την Αλιάνζα. Ξεκίνησε την επαγγελματική σταδιοδρομία του με την Σαν Μαρτίν, με το ντεμπούτο του να γίνεται σε έναν αγώνα του Κυπέλλου Αργεντινής εναντίον της Ατλέτικο Σαρμιέντο το Νοέμβριο του 2011.  Η πρώτη εμφάνιση του στο πρωτάθλημα ήρθε στις 11 Αυγούστου 2012, όπου αγωνίστηκε στα τελευταία τριάντα λεπτά στην εντός έδρας ήττα από την Κολόν.  Στις 2 πρώτες σεζόν του με την ομάδα, ο Σάλας είχε 5 συμμετοχές σε όλες τις διοργανώσεις. Στην τρίτη σεζόν του, επιλέχθηκε σε 31 αγώνες, σημειώνοντας στην πορεία το πρώτο του γκολ, σε μία ισοπαλία με 1-1 εναντίον της Βίγια Σαν Κάρλος στις 8 Σεπτεμβρίου 2013.

### Αστέρας Τρίπολης
Αφού δεν αγωνίστηκε με την ομάδα στην Πριμέρα Ντιβισιόν, κατά τη διάρκεια των σεζόν 2016-17 και 2017-18, ο Σάλας τερμάτισε το συμβόλαιο του με το σύλλογο το Μάιο του 2018. Δύο μήνες αργότερα, ολοκλήρωσε την μετακίνηση του στον Αστέρας Τρίπολης. 

## Διεθνής σταδιοδρομία
Το 2012, ο Σάλας επιλέχθηκε στην Εθνική Αργεντινής U20, για τη διοργάνωση Four Nations Tournament στη Χιλή. Κέρδισε μία συμμετοχή, εναντίον του Μεξικού στις 9 Οκτωβρίου. 

## Παραπομπές

## Εξωτερικοί σύνδεσμοι

*   
* Προφίλ στο Transfermarkt.com 

Κατηγορία:Αργεντινοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Αργεντινής Κ20
Κατηγορία:Ποδοσφαιριστές Σαν Μαρτίν ντε Σαν Χουάν
Κατηγορία:Ποδοσφαιριστές Πριμέρα Ντιβιζιόν Αργεντινής
Κατηγορία:Ποδοσφαιριστές Αστέρα Τρίπολης
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Αργεντινοί ποδοσφαιριστές στο εξωτερικό
Κατηγορία:Ποδοσφαιριστές Κλουμπ Ολίμπο
Κατηγορία:Ποδοσφαιριστές Πριμέρα Β Νασιονάλ